Mula-mula, sebuah video.
(Video) Ya, telur hancur.
Sementara anda melihatnya,
harap-harap anda mula berasa
sedikit tidak selesa,
kerana anda mungkin dapati bahawa
telur itu bukannya dihancurkan.
Anda akan dapati kuning telur dan putih telur terpisah.
Sekarang, kedua-duanya akan kembali ke dalam telur.
Kita semua tahu bahawa
ini bukan cara alam semesta berfungsi.
Telur hancur adalah lembik -- ia sedap -- tapi, ia lembik.
Telur ialah sesuatu yang cantik dan sofistikated
dan ia boleh hasilkan lebih banyak benda yang sofistikated,
contohnya ayam.
Kita tahu bahawa
alam semesta tidak berubah
daripada lembik kepada kompleks.
Sebenarnya, gerak hati ini
terbayang dalam salah satu hukum asas fizik,
hukum kedua dalam termodinamik, atau hukum entropi.
Pada dasarnya, ia merujuk kepada
kecenderungan umum alam semesta
untuk bergerak daripada keadaan yang teratur
dan berstruktur
kepada keadaan yang tidak teratur dan berstruktur --
iaitu, menjadi lembik.
Sebab itu, video tadi
kelihatan sedikit pelik.
Tapi,
lihatlah persekitaran kita.
Apa yang berada di sekitar kita
ialah kekompleksan yang menggemparkan.
Eric Beinhocker menganggarkan di Bandar New York saja,
terdapat 10 bilion SKU, atau pelbagai komoditi, yang dijual beli.
Ia beratus-ratus kali sebanyak spesis
yang terdapat di bumi.
Ia dijual beli oleh satu spesis
yang hampir sebanyak 7 bilion individu
yang dihubungkan perdagangan, pengembaraan dan Internet
dalam sebuah sistem global
yang sangat kompleks.
Ini persoalannya:
dalam alam semesta
yang mengikuti hukum kedua termodinamik,
bagaimana caranya
untuk menghasilkan kekompleksan yang saya terangkan tadi,
kekompleksan yang diwakili anda dan saya
serta pusat konvensyen ini?
Nampaknya, jawapannya ialah,
alam semesta boleh mewujudkan kekompleksan,
tapi ia agak sukar.
Bergantung kepada keadaan,
wujudnya apa yang rakan sekerja saya, Fred Spier,
panggil sebagai "keadaan Goldilocks" --
tidak terlalu panas, tidak terlalu sejuk,
yang sesuai untuk pewujudan kekompleksan.
Perkara yang lebih kompleks wujud.
Apabila terdapatnya perkara yang lebih kompleks,
perkara yang lebih kompleks berlaku.
Dengan cara ini, kekompleksan terhasil
secara berperingkat-peringkat.
Setiap peringkat penuh dengan keajaiban
kerana ia mewujudkan tanggapan sesuatu yang baru
wujud begitu saja dalam alam semesta.
Dalam sejarah penting, detik-detik ini dirujuk sebagai
ambang detik.
Di setiap ambang,
keadaan menjadi lebih sukar.
Perkara yang kompleks menjadi lebih rapuh,
lebih mudah terjejas;
keadaan Goldilocks menjadi lebih ketat,
dan adalah lebih sukar
untuk mewujudkan kekompleksan.
Kita, sebagai makhluk yang sangat kompleks,
mesti tahu bagaimana alam semesta mewujudkan kekompleksan
walaupun terdapatnya hukum kedua itu,
dan kenapa kekompleksan
bermakna mudahnya terjejas
dan rapuh.
Itulah kisah yang dinyatakan dalam sejarah penting.
Tapi untuk melakukannya, anda perlu melakukan sesuatu
yang kelihatan mustahil pada mulanya.
Anda perlu meninjau sejarah alam semesta.
Mari kita lakukannya.
(Gelak ketawa)
Mari kita mulakannya dengan balik ke
13.7 bilion tahun yang lalu,
iaitu permulaan masa.
Tiada apa-apa di sekitar kita.
Tiada masa atau ruang.
Bayangkan keadaan paling gelap dan kosong
dan kuasatigakannya banyak kali;
di situlah kita berada.
Kemudian, secara tiba-tiba,
bang! Wujudnya sebuah alam semesta.
Kita telah melalui ambang pertama.
Alam semesta ini sangat kecil; ia lebih kecil daripada atom.
Ia sangat panas.
Ia mengandungi apa-apa yang terdapat dalam alam semesta kini,
anda boleh bayangkan, ia meletus.
Ia berkembang dengan kadar yang sangat cepat.
Pada mulanya, ia agak kabur,
tapi dengan pantas, pelbagai benda mula wujud.
Dalam saat pertama,
tenaga berubah menjadi pelbagai kuasa,
termasuklah elektromagnet dan graviti.
Tenaga melakukan sesuatu yang penuh keajaiban:
ia membeku untuk membentuk jirim --
kuark yang mewujudkan proton
dan lepton yang termasuk elektron.
Semua itu berlaku pada saat pertama.
Sekarang, kita bergerak ke 380,000 tahun yang lalu.
Manusia belum berada di planet ini pada masa itu.
Atom yang ringkas mula wujud,
iaitu hidrogen dan helium.
Saya mahu berhenti seketika,
380,000 tahun selepas wujudnya alam semesta,
kerana kita tahu banyak benda
tentang alam semesta di peringkat ini.
Kita tahu bahawa ia sangat ringkas.
Ia terdiri daripada gumpalan
atom-atom hidrogen dan helium yang besar,
ia tidak berstruktur.
Ia merupakan kosmos dalam keadaan lembik.
Tapi, itu bukan hakikatnya.
Kajian-kajian baru
melalui satelit seperti satelit WMAP
telah menunjukkan bahawa, sebenarnya terdapat perbezaan kecil di belakang.
Apa yang anda lihat di sini,
kawasan biru adalah kira-kira satu perseribu darjah lebih sejuk
daripada kawasan merah.
Perbezaan ini kecil,
tapi ia cukup bagi alam semesta untuk bergerak ke
peringkat seterusnya untuk menghasilkan kekompleksan.
Inilah yang berlaku.
Graviti adalah lebih kuat
apabila terdapatnya banyak benda.
Jadi, bagi kawasan yang lebih tumpat,
graviti mula memadatkan gumpalan
atom-atom hidrogen dan helium.
Jadi, kita boleh bayangkan alam semesta awal ini terbahagi
kepada gumpalan-gumpalan.
Setiap gumpalan adalah padat,
graviti menjadi lebih kuat apabila ketumpatan meningkat,
suhu di setiap pusat gumpalan mula meningkat;
kemudian, di pusat setiap gumpalan,
suhu mencecah suhu ambang iaitu
10 juta darjah,
proton mula terbakar,
banyak tenaga terhasil,
dan, bang!
Bintang pertama terbentuk.
Kira-kira 200 juta tahun selepas Letupan Besar ini,
bintang mula wujud di alam semesta,
berbilion-bilion bintang.
Alam semesta ini menjadi lebih menarik
dan lebih kompleks.
Bintang akan mewujudkan keadaan Goldilocks
untuk merentasi 2 ambang baru.
Apabila bintang yang sangat besar mati,
ia mewujudkan suhu yang sangat tinggi
sehingga proton mula terbakar dalam pelbagai keadaan
dan membentuk semua elemen dalam jadual berkala.
Jika seperti saya, anda memakai cincin emas,
ia terbentuk semasa letupan supernova.
Sekarang, alam semesta ini adalah lebih kompleks dari segi kimia.
Dalam alam semesta yang lebih kompleks dari segi kimia,
lebih banyak benda boleh terhasil.
Apa yang mula berlaku ialah,
di sekitar matahari yang muda,
bintang yang muda,
semua elemen ini bergabung, ia berpusar,
tenaga daripada bintang menggerakkannya,
ia membentuk zarah, ia membentuk emping salji,
ia membentuk habuk,
ia membentuk batu-bata, ia membentuk asteroid,
dan akhirnya, ia membentuk planet dan bulan.
Itulah bagaimana sistem suria kita terbentuk
pada 4.5 bilion tahun yang lalu.
Planet yang berbatu-batan seperti bumi
adalah lebih kompleks daripada bintang
kerana ia mengandungi lebih banyak bahan.
Jadi, kita telah melalui ambang keempat kekompleksan.
Sekarang, keadaan menjadi lebih tahan lasak.
Peringkat seterusnya memperkenalkan entiti
yang lebih rapuh,
lebih mudah terjejas,
tapi ia lebih kreatif
dan lebih mampu menghasilkan lebih banyak kekompleksan.
Semestinya, saya bercakap tentang
organisma hidup.
Organisma hidup diwujudkan oleh bahan kimia.
Kita terbentuk daripada bahan kimia.
Jadi, bahan kimia didominasi oleh kuasa elektromagnet.
Ia beroperasi dalam skala yang lebih kecil daripada graviti,
ini menerangkan kenapa anda dan saya
adalah lebih kecil daripada bintang atau planet.
Keadaan apa yang ideal untuk bahan kimia?
Bagaimana dengan keadaan Goldilocks?
Pertama, tenaga diperlukan,
tapi tidak terlalu banyak tenaga.
Di pusat bintang, terdapat terlalu banyak tenaga
sehingga mana-mana atom yang bergabung akan meletus dan terpisah semula.
Tapi, tidak terlalu sedikit tenaga.
Dalam ruang antara galaksi, terdapat terlalu sedikit tenaga
sehingga atom-atom tidak dapat bergabung.
Jumlah tenaga yang tertentu diperlukan,
planet adalah sesuai,
ini kerana ia dekat dengan bintang, tapi tidak terlalu dekat.
Pelbagai elemen bahan kimia juga diperlukan,
dan cecair seperti air juga diperlukan.
Kenapa?
Dalam gas, atom-atom bergerak dengan begitu pantas
sehingga ia tidak terikat.
Dalam pepejal,
atom-atom tersekat, ia tidak dapat bergerak.
Dalam cecair,
atom-atom dapat begerak dan terikat
serta bergabung untuk membentuk molekul.
Di mana terdapatnya keadaan-keadaan Goldilocks ini?
Planet adalah sesuai,
bumi pada peringkat awal
adalah hampir sempurna.
Jarak yang sesuai daripada bintang-bintangnya
menyebabkannya mengandungi banyak air laut.
Di bawah lautan tersebut,
iaitu rekahan kerak bumi,
haba dihasilkan oleh bumi,
terdapat juga pelbagai elemen.
Jadi, di bolong lautan yang dalam itu,
proses kimia yang hebat mula berlaku,
dan atom-atom bergabung dalam pelbagai kombinasi.
Tapi semestinya, kehidupan tidak hanya melibatkan proses kimia.
Bagaimana anda menstabilkan molekul-molekul besar itu
yang nampaknya berdaya hidup?
Di sinilah kehidupan memperkenalkan sesuatu yang baru.
Individu tidak distabilkan, tapi templat yang distabilkan,
iaitu benda yang membawa maklumat,
dan templat itu mereplikasi dirinya.
Semestinya, DNA ialah molekul yang mengandungi maklumat itu.
Anda biasa melihat heliks ganda dua DNA.
Setiap anak tangga mengandungi maklumat.
Jadi, DNA mengandungi maklumat
tentang bagaimana menghasilkan organisma hidup.
DNA juga mereplikasi dirinya.
Jadi, ia mereplikasi dirinya
dan menaburkan templat itu di lautan.
Jadi, maklumat itu tersebar.
Ingat, maklumat itu telah menjadi sebahagian daripada kisah kita.
Apa yang menarik tentang DNA ialah ketidaksempurnaannya.
Semasa ia mereplikasi dirinya,
sekali-sekala dalam setiap bilion anak tangga akan berlakunya kesilapan.
Maksudnya, DNA belajar.
Ia kumpulkan cara baru untuk hasilkan organisma hidup
kerana sesetengah kesilapan itu berfungsi.
Jadi, DNA belajar
dan ia menghasilkan kepelbagaian dan kekompleksan.
Kita dapat melihatnya berlaku sepanjang 4 bilion tahun yang lalu.
Kebanyakan masa itu, kehidupan di bumi,
organisma hidup adalah ringkas: Unisel.
Tapi, terdapat pelbagai organisma hidup,
dan di dalam, ia sangat kompleks.
Dari kira-kira 600 sehingga 800 juta tahun yang lalu,
wujudnya organisma multisel.
Terdapat kulat, ikan, tumbuh-tumbuhan, amfibia, reptilia,
dan kemudian, terdapat dinosaur.
Kadangkala, berlakunya bencana.
Pada 65 juta tahun yang lalu,
sebuah asteroid terjatuh di bumi, berhampiran Semenanjung Yucatan;
ia mewujudkan keadaan yang sama dengan perang nuklear
dan dinosaur terhapus.
Berita buruk untuk dinosaur,
tapi berita baik untuk nenek moyang mamalia yang berkembang
di kawasan yang ditinggalkan oleh dinosaur.
Manusia merupakan sebahagian daripada evolusi kreatif
yang bermula pada 65 juta tahun yang lalu
setelah terjatuhnya sebuah asteroid.
Manusia wujud kira-kira 200,000 tahun yang lalu.
Saya percaya kita merupakan sebuah ambang dalam kisah ini.
Biar saya jelaskan kenapa.
Kita telah lihat bahawa DNA belajar,
ia mengumpulkan maklumat.
Tapi, ia sangat lambat.
DNA mengumpulkan maklumat
melalui kesilapan rawak,
sesetengahnya berfungsi secara kebetulan.
Tapi, DNA telah menghasilkan cara pembelajaran yang lebih cepat:
ia telah menghasilkan organisma yang berotak;
organisma itu boleh belajar dalam masa sebenar.
Ia mengumpulkan maklumat, ia belajar.
Malangnya,
apabila ia mati, maklumat itu hilang bersamanya.
Apa yang menjadikan manusia berbeza
ialah bahasa manusia.
Kita dikurniakan bahasa, sebuah sistem komunikasi; ia sangat berkuasa dan tepat
sehingga kita dapat berkongsi apa yang dipelajari dengan tepat
sehingga ia terkumpul dalam ingatan kolektif.
Maksudnya,
ia wujud lebih lama daripada individu yang belajar maklumat itu,
dan ia terkumpul dari generasi ke generasi.
Sebab itu, sebagai satu spesis, kita sangat kreatif
dan sangat berkuasa,
dan sebab itu, kita mempunyai sejarah.
Nampaknya, kita satu-satunya spesis dalam 4 bilion tahun
yang mempunyai kebolehan ini.
Saya menamakan kebolehan ini
pembelajaran kolektif.
Ia menjadikan kita berbeza.
Kita dapat melihatnya berlaku
di peringkat terawal sejarah manusia.
Kita berevolusi sebagai satu spesis
di savana, Afrika.
Kemudian, manusia berpindah ke persekitaran baru,
ke gurun, ke hutan,
ke zaman ais di tundra, Siberia -- persekitaran yang sukar --
ke Amerika, ke Australasia.
Setiap perpindahan melibatkan pembelajaran --
belajar cara baru mengeksploitasikan persekitaran,
cara baru berhubung dengan persekitaran mereka.
Kemudian, 10,000 tahun yang lalu,
mengeksploitasikan perubahan iklim global apabila berakhirnya zaman ais terakhir,
manusia belajar bertani dan menternak.
Pertanian dan penternakan ialah sumber tenaga.
Dengan mengeksploitasikan tenaga itu,
populasi manusia berkembang dengan pesat.
Masyarakat manusia menjadi lebih banyak, padat,
lebih saling berkait.
Kemudian, kira-kira 500 tahun yang lalu,
manusia mula berhubung secara global
melalui kapal, kereta api,
telegraf, dan Internet;
sehingga kini, nampaknya kita membentuk sebuah otak global
yang terdiri daripada hampir 7 bilion individu.
Otak itu belajar dengan kadar yang sangat cepat.
Pada 200 tahun yang lalu,
kita terjumpa sumber bahan api fosil.
Bahan api fosil dan pembelajaran kolektif
menerangkan kekompleksan yang kita lihat di persekitaran kita.
Jadi, di sinilah kita,
kembali ke pusat konvensyen.
Kita telah melalui perjalanan pulang
dari 13.7 bilion tahun yang lalu.
Harap-harap anda setuju ini sebuah kisah yang hebat.
Ini sebuah kisah di mana manusia
memainkan peranan yang penting dan kreatif.
Tapi, ia juga mengandungi amaran.
Pembelajaran kolektif adalah sangat berkuasa,
tapi adalah tidak jelas
kalau-kalau manusia menguasainya.
Saya ingat dengan jelas, sebagai seorang budak yang membesar di England,
hidup semasa Krisis Peluru Berpandu Cuba.
Selama beberapa hari,
seluruh biosfera seolah-olah hampir musnah.
Senjata yang sama masih berada di sini,
ia masih digunakan.
Jika kita dapat mengelakkannya,
senjata yang lain masih menunggu kita.
Kita menggunakan bahan api fosil dalam kadar
di mana kita menjejaskan keadaan Goldilocks
yang memungkinkan tamadun manusia
berkembang sejak 10,000 tahun yang lalu.
Sejarah penting dapat
menunjukkan kepada kita kekompleksan dan kerapuhan kita
dan bahaya yang kita hadapi,
tapi ia juga boleh menunjukkan kepada kita
kuasa kita dalam pembelajaran kolektif.
Akhirnya,
inilah yang saya mahu.
Saya mahu cucu saya, Daniel,
kawan-kawan dia dan generasi dia, seluruh dunia
tahu tentang kisah dalam sejarah penting,
mereka tahu tentangnya dengan baik
sehingga mereka memahami
cabaran yang kita hadapi
dan peluang yang kita hadapi.
Sebab itu, kumpulan kami sedang membina
sebuah sukatan pelajaran dalam talian percuma tentang sejarah penting
untuk pelajar sekolah menengah di seluruh dunia.
Kami percaya bahawa sejarah penting
akan menjadi alat intelektual yang penting bagi mereka,
semasa Daniel dan generasi dia
menghadapi cabaran besar
dan juga peluang besar
pada masa depan di ambang detik
sejarah planet kita yang cantik ini.
Terima kasih atas perhatian anda.
(Tepukan)